ms en en en en id en en fr ms ca id en en en id en en fr ms ca ms ms en ms id id id ms id id ms id id ms id ms ms id ms id ms ms ms ms ms id id ar id en id ms id en ml de en en nl en en en en id en id en id en ms fr en id id en es en id en en en lv id en en en id en en en es ms id ms mg en de en lt id en hu en id id id id id id en en en en fa en en en en en en es en en ms en fr en en en en en id en en
Kita Tidak Sayangkan Kanak-kanak? – Saifulislam.Com
Sunday , September 4 2022
Ikut ayah pergi ke masjid solat bersama-sama.
Kemalasan dapat diatasi, ketiadaan minat dapat diselesaikan, sedikit demi sedikit, anak semakin kerap mengikut ayah bersolat di masjid.
Apabila ada kanak-kanak bersolat di masjid, di sebalik pemandangan itu, ada pelbagai usaha, kesusahan dan kegembiraan. Seronok bukan, melihat kanak-kanak bersolat di masjid?
Tercemar oleh pakcik yang merentap seorang anak yang sedang bersolat di dalam saf bersebelahan bapanya. Semangat beragama yang tinggi oleh pakcik berkenaan, memberi tenaga kepadanya untuk tegas merentap seorang kanak-kanak yang salah malah mungkin ‘berdosa’ kerana ‘memutuskan saf’ orang dewasa.
Tidak bertindak memberhentikan solat. Terus bersolat dalam kegeraman dan tiada khusyuk. Menahan sabar.
“Sabar nak. Pakcik tadi tu gila!” kata si ayah menenangkan anak yang masih terkejut.
Terpaksa berbohong (mungkin bukan bohong), bahawa pakcik itu tadi gila.
Beberapa tahun kemudian mungkin si anak baru memahami bahawa di sebalik pakcik yang gila, mungkin ada ustaz gila!
Memang ada perbahasan Fiqh yang terpeinci tentang kanak-kanak dan saf di dalam solat. Kanak-kanak memutuskan saf atau tidak, menanggung najis atau tidak, semuanya ada perbahasan yang berada di hujung jari. Walaupun saya cenderung kepada pendapat-pendapat yang tidak menjadikan semua itu sebagai masalah untuk kanak-kanak bersolat di dalam saf, termasuk kanak-kanak yang belum berkhatan serta belum aqil baligh, saya tidak boleh memaksa untuk mereka yang berkeras dengan pendapat sebaliknya, menukar pandangan.
Tetapi dalam apa-apa keadaan sekali pun, merentap si anak daripada sebelah bapanya di dalam solat adalah JAHILIAH dan tidak berperi kemanusiaan. Apabila si anak dikerah ke belakang, pelbagai isu timbul. Bukan sahaja aspek anak -anak bermain-main tanpa pemantauan ibu bapa dan orang dewasa, masalah keselamatan anak juga boleh timbul. Anak hilang, jatuh dalam kolah masjid, keluar dari pagar masjid dan dilanggar motor, macam-macam isu ada apabila anak direntap dan dipisahkan daripada bapa.
Saya tekankan bapa sebab saya tidak tahu apa yang berlaku di sebalik tabir masjid. Macam mana pula dengan gelagat makcik-makcik di situ.
Apa yang pasti, sikap ini menggambarkan rendahnya empati kita kepada kanak-kanak, bahawa tempat paling selamat untuk anak adalah di sisi ibu bapanya. Bahawa tugas kita orang dewasa adalah melindungi anak-anak, dan kanak-kanak.
Rendahnya empati itu menggambarkan yang kita ada masalah. Kita tidak peduli implikasi tindak tanduk kita kepada kanak-kanak.
Mungkin, saya tegaskan ‘mungkin’, sebab saya tidak membuat penyelidikan terpeinci, ini menjadi latar belakang kenapa kanak-kanak di dalam masyarakat kita didera, dibuli, diherdik, dibiarkan hidup dalam sistem pendidikan yang menekan mereka, tidak endah kepada keperluan mereka untuk hidup bahagia dan gembira, merampas bermain daripada hak anak-anak, kemudian bernostalgia dengan penderitaan silam kita bahawa itulah yang menjadikan kita ‘orang’ pada hari ini.
Aspek ini menjadikan kita jauh daripada roh agama.
Malah kita ketinggalan berbanding dengan sesetengah masyarakat di negara lain, pada menjaga dan melindungi kanak-kanak. Semester ini saya mengambil subjek ‘Pendidikan Untuk Asylum Seekers’. Subjek ini memerlukan kami untuk berinteraksi dengan anak-anak pelarian di reception centre. Untuk subjek ini, kami dikehendaki mendapatkan surat pengesahan polis Finland bahawa kami bersih daripada sebarang rekod jenayah. Taklimat panjang diadakan tentang do’s and don’ts terutamanya aspek perkongsian media sosial yang tidak mengizinkan kami mendedahkan wajah atau nama atau sebarang identiti yang boleh mengundang risiko ke atas kanak-kanak.
Minggu lalu semasa taklimat ibu bapa di sekolah anak-anak, kami diingatkan bahawa anak-anak tidak boleh datang ke sekolah 30 minit lebih awal daripada kelas pertama, dan mesti beredar dari sekolah dalam tempoh 30 minit selepas kelas terakhir selesai. Kajian-kajian menunjukkan, masa-masa sebegini adalah masa berisiko yang mendedahkan kanak-kanak kepada buli dan bahaya-bahaya yang lain.
Saya fikir, di negara seperti Finland ini, tidak mungkin diwujudkan ‘sekolah tahfiz’ yang merisikokan keselamatan kanak-kanak. Tiada kompromi dalam hal kanak-kanak kerana seluruh masyarakat mengambil tanggungjawab bahawa kita memikul amanah melindungi kanak-kanak.
Dalam suasana ini, saya melepaskan anak kami yang berusia 8 tahun berjalan kaki seorang diri ke sekolah sejauh 2km pergi dan 2km pulang.
Teringat saya kepada suatu peristiwa yang diceritakan oleh Abu Hurairah radhiyallahu ‘anhu, bahawa pada suatu ketika baginda Rasulullah sallallāhu ‘alayhi wa sallam mencium cucu baginda al-Hasan bin Ali radhiyallahu anhuma. Di sisi baginda pada masa itu ada al-Aqra’ bin Hābis (الأقرع بن حابس). Beliau memerhati kejadian itu lalu berkata, “saya mempunyai sepuluh orang anak. Saya tidak pernah mencium walaupun seorang pun dari kalangan mereka.” Baginda berpaling dan memandang ke arahnya lalu bersabda:
“Sesiapa yang tidak mengasihi, tidak dikasihi”
[Hadith riwayat al-Bukhari dan Muslim]
Mungkin, saya katakan mungkin, sekali lagi, kerana kita kurang penyayang, kepada manusia-manusia yang sepatutnya kita lindungi mereka, kita tidak disayangi Tuhan.
Ubahlah sikap kita terhadap kanak-kanak.
Mudah-mudahan Allah lebih kasih kepada kita yang mendambakannya.
Previous Schadenfreude: Menikmati Paparan Tragedi
Next DEMOLA OULU: Mengutip Pengalaman dan Ilmu Baru
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
16/09/2017 at 5:11 PM
Salam Ustaz. Seronok nyer saya baca artikel ini sebab 2 / 3 menjak ni saya berfikir perkara yang sama. Pengalaman saya sendiri sebagai ibu membawa anak-anaksolat ke masjjid. Di bahagian muslimat juga, anak saya berusia 9 tahun yang pada mulanya berdiri di sebelah saya untuk solat berjemaah..diminta oleh seorang makcik untuk solat di saf belakang. Frust nya saya..untuk tidak mengeruhkan keadaan, saya ikutkan sahaja. Cuma terkilan banyak sangat di dalam hati ini. Bila lah kita nak ubah fikiran dan mentaliti begini.
16/09/2017 at 9:35 PM
Marilah kita cuba ubah perkara ini. Tak dapat sekarang, mudah-mudahan 10 tahun akan datang, golongan yang tak suka kanak-kanak di masjid sudah ke alam rahmat Ilahi.
19/09/2017 at 4:45 AM
Aduh..di tempat saya, dilabelnya ibu bapa muda ini Wahabi!
20/09/2017 at 11:03 AM
Terima kasih atas pandangan yang menjernihkan pemikiran selepas kejadian baru-baru ini.
Pening dengan pelbagai pandangan yang semakin membuatkan kerunsingan sedia ada semakin bertambah. Sebaran maklumat sulit, nama kanak yang terlibat terus berleluasa tanpa menghirau musibah selepasnya nanti.
Moga pengalaman pendidikan Ustaz nanti boleh dilaksanakan disini.
22/10/2017 at 8:55 AM
Berdasarkan pengalaman sendiri, ‘mungkin’ ustaz tentang perkara ini ada benarnya. Bergenang airmata saya membaca artikel ustaz ni dek pedihnya bahawa inilah realiti kebanyakan ‘orang’ yang terhasil atas faktor didikan sebegitu rupa.
06/11/2017 at 5:50 AM
Solusi jika rasa terganggu dengan kehadiran anak-anak kecil di masjid ketika solat:
1. budak bermain depan kita, bergolek, berjalan, berlari, memanjat dan lain-lain… Pernah jumpa keadaan kucing masuk masjid, berjalan, menggesel, membersih bulu dalam saf solat? Kucing itu kurang akalnya. Budak-budak itu pun masih kurang akalnya. Sebagaimana kucing itu kita tak pedulikan, boleh kuis ke tepi bila nak sujud, begitu jugalah sepatutnya perasaan dan tindakan kita terhadap budak-budak kecil tu.
2. Bunyi bising budak-budak bermain dan menjerit… Pernah dengar kicauan burung ketika solat? Burung itu kurang akalnya, budak-budak itu pun kurang akalnya. Sebagaimana kita tak pedulikan bunyi kicauan burung itu, tak payah pedulikan jugalah bunyi bising budak-budak itu bermain.
3. Yang nak bawa anak kecil, bersihkan dulu lampinnya, kemudian dukung ketika solat supaya dapat hadkan pergerakannya agar kurang mengganggu orang lain yang mudah rasa terganggu. Belajar cara solat dengan mendukung anak kecil. Video ini ada kongsikan sedikit tipsnya.
Peringkat awal anak-anak kecil dibawa ke masjid yang cantik dan luas, memang normal mereka bermain. Lama-kelamaan diperdengar telinganya supaya tidak bermain dan tidak bising, mereka akan ikut. Jangan halang budak-budak yang suka bermain dibawa ke masjid, yang tak pernah ke masjid itulah nanti yang akan bermain.
Sebaliknya ketika awal usia itulah mereka diperkenalkan dengan masjid, ditunjukkan kemuliaan masjid, diulang-ulang dengar supaya tidak bermain di tempat mereka sedang berada itu. Apabila sampai usia mereka sudah diperintah solat pada umur 7 tahun, lihatlah mereka ini yang akan solat bersama kita dan tidak bermain.
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved